*Բեթսաբե*, Պիետրո Լիբերի
**Պիետրո Լիբերի** (իտալ.՝ Pietro Liberi, 1605[…], Պադովա, Վենետիկի հանրապետություն - հոկտեմբերի 18, 1687(1687-10-18), Վենետիկ, Վենետիկի հանրապետություն), բարոկկոյի ժամանակշրջանի իտալացի նկարիչ, առավել ակտիվ գործել է Վենետիկում և Վենետոյում։

Կենսագրություն
--------------

Պիետրոն ծնվել է Պադովայում, նրա ամենաառաջին պարապմունքները եղել են Ալեքսանդր Վարոտարիի հետ։ Նա ունեցել է արկածներով լի կյանք։ Մեծապես ճանապարհորդել է Իտալիայում։ Ստամբուլ ճամորդելու ժամանակ նա 8 ամսով գերեվարվել է թունիսցի ծովահենների կողմից։ Ազատվելուց հետո վերադարնալով Մալթայով` նա այցելել է Սիցիլիա, Նեպալ և Պիզա։

Իր կյանքի որոշ ժամանակահատվածում նա դարձել է Անտոնիո Մանֆրեդինիի հեծելազոր ուժերի վարձկան, որը կռվում էր Տոսկանիայի դքսության համար սարակինոսների դեմ։ Նա կռվել է Սիչիայի ամրոցը զավթելու համար (ներկայումս` Ալեքսանդրետտա, Թուրքիա)։ Արշավից հետո նա վերադարձել է Լիվոռնո, և 1637 թվականին ճանապարհորդել է դեպի Լիսաբոն, այցելել է Լիգուիրա, Ֆրանսիայի Հարավային ափ և Մադրիդ։ Վերադառնալով Տոսկանիա` նա նորից կենտրոնացել է նկարչության վրա և ճանապարհորդել է դեպի Հռոմ։ Այնտեղ նա եղել է փորագրիչ Ստեֆանո դելլա Բելլայի սենյակակիցը։ Հռոմում նա նկարել է «Սաբինայի հափշտակումը» նկարը Լեոպոլդո դե Մեդիչիի համար։ Նա վերադարձել է Ֆլորենցիա, որպեսզի պատկերազարդի Սան Ֆիլլիպո Ներիի աղոթատեղիի առաստաղը։ 1643 թվականին նա ճանապարհորդել է դեպի Վենետիկ` նկարելու «Ավետարանիչները» Օսպեդալետտոյի եկեղեցու համար։ Նա նաև պատկերազարդել է Վենետիկի Սանտի Ջիվաննի է Պաոլո եկեղեցու խորանը։ Նկարել է «Պադովայի Սուրբ Անտոնիոն Վենետիկում աղոթելիս» նկարը Սանտա Մարիա դե Սալուտե եկեղեցու համար։ 1662 թվականին նա ասպետի կոչում է ստացել դոժ Ֆրանչեսկո Մոլինոյի կողմից։

Նա ստացել է *Ազատամիտ* մականունը` իր նկարներում հաճախակի ազատ թեմաներ ընտրելու համար։

Նա նկարել է «Դարդանելի ճակատամարտը» Դոժերի պալատի համար, «Անմեղների կոտորածը» որմնանկարը` Վենետիկի Օկնիսանտի եկեղեցու համար, «Նոյը հեռանում է տապանից» որմնանկարը` Վիչենցայի տաճարի համար և «Հեղեղը» որմնանկարը` Բերգամոյի Սանտա Մարիա Մաջորե եկեղեցու համար։ Նա ներկայացված է, օրինակ, Կադրորկ պալատում, որը Տալլինի Էստոնիայի գեղարվեստական թանգարանի մի մասն է։ Նրա գլուխգործոցը թերևս Վենետիկի Սուրբ Մոյսե եկեղեցու խորանին պատկերված «Սուրբ Ելենան գտնում է խաչը» որմնանկարն է։

Նրա որդին` Մարկո Լիբերին, նույնպես նկարիչ է։ Այլ աշակերտների շարքում է Ջիաննանտոնիո Լացարին։

Ծանոթագրություններ
------------------

1. 1 2  Public Catalogue Foundation — 2003.
2. 1 2  Pietro Liberi
3. 1 2  AGORHA (ֆր.) — 2009.
4. 1 2  RKDartists (նիդերլ.)
5. 1 2  Կերպարվեստի արխիվ — 2003.
6. ↑  Չեխիայի ազգային գրադարանի կատալոգ
7. ↑  Della origine e delle vicende della pittura in Padova, by Giannantonio Moschini, Tipografia Crescini, Padua (1826), page 114–116.
8. ↑  Crowning of Europa Archived 2008-03-01 at the Wayback Machine. and le Roi Candaule Archived 2006-12-10 at the Wayback Machine.
9. ↑  M. Farquhar, p. 84.
10. ↑  «Art Museum of Estonia»։ Վերցված է 15 February 2013
11. ↑  The History of Painting in Italy: From the Period of the Revival ... Volume 2, by Luigi Lanzi, page 266.
12. ↑  Biografia degli artisti by Filippo de Boni, page 542.

Արտաքին հղումներ
----------------

* Artcyclopedia entry

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Բրոքհաուսի և Եփրոնի · Իտալացիների կենսագրական բառարան · Treccani |
|  |
| 

|  Չափորոշչային վերահսկողություն |
| --- |
|  |
| BNE: XX4988774 · BNF: 14977744z · CONOR: 45157219 · GND: 121091031 · ISNI: 0000000084025491, 0000000061305167 · LCCN: n85088809 · NKC: xx0258070 · PTBNP: 1783457 · SUDOC: 086014021 · VIAF: 95857047, 221548167, 7660789 · ULAN: 500028397 · WorldCat VIAF: 95857047, 221548167, 7660789 |

 |

 |